[{"text_idx": "#000000", "text": "A\u0308sja lo\u0303ppes Haki Galeriis Tartus Sandra Jo\u0303geva varasemal loomingul po\u0303hinev va\u0308ljapanek \u201eMaalid 1997-2004.\u201c Muuhulgas oli na\u0308ituseks osaks poolabstraktses akvarellitehnikas botaaniline kunst, mis sobib kaunistama pa\u0308ikselisi suvepa\u0308evi ning meenutama neid ka siis, kui va\u0308ljas juba ku\u0308lm ja pime. Allja\u0308rgnevalt ra\u0308a\u0308gib aga autor ise nii na\u0308ituseteostest kui suveplaanidest."}, {"text_idx": "#000001", "text": "Mis on olnud sinu inspiratsiooniallikad antud na\u0308ituse puhul?"}, {"text_idx": "#000002", "text": "Kindlasti o\u0303ppimine EKA maaliosakonnas aastatel 1996-2000. Vana kooli o\u0303ppejo\u0303ud Nikolai Gulist Tiit Pa\u0308a\u0308sukese ja Uno Roosvaltini ning eriti meie kursusel tekkinud u\u0308hine kirg erinevate materjalidega eksperimenteerimise vastu. Neil 2000. aastatel valminud maalidel, millega lo\u0303petasin EKA maaliosakonna ja sain bakalaureusekraadi, olen na\u0308iteks kasutanud seemneid, austrikarpe, lapsepo\u0303lve dokumendifotosid, o\u0303liva\u0308rvi ja samas ka to\u0308o\u0308stuslikuks kasutamiseks mo\u0303eldud va\u0308rve ja isegi liime. Samas on nende all korralik hollandi krunt ning maalialuseks masoniit, mida Olev Subbi pidas ajale isegi vastupidavamaks kui klassikalist lo\u0303uendit ning millele ka ise maalis. Olen mo\u0303elnud, et ku\u0308llap kasutasime oma kursusel valdavalt seda masoniiti, kuna lo\u0303uend on vetruv ja hakkaks nende eksperimentaalsete materjalide all ise ma\u0308ngima."}, {"text_idx": "#000003", "text": "Igal juhul on need teosed 23 aastat hiljem peale valmimist ta\u0308pselt samasugused kui uutena."}, {"text_idx": "#000004", "text": "Paberil teoste puhul on va\u0308ga heale prantsuse happevabale akvarellipaberile maalitud lisaks akvarellile mingil ma\u0308a\u0308ral ka akru\u0308u\u0308liga; happevaba puiduliimiga on lisatud aga kuivatatud taimseid elemente nagu lilleo\u0303isi, va\u0308ljalo\u0303ikeid vanadest raamatutest ning isegi glitteripuru ja tablette. Eriti reljeefsed paberteosed on kastraamides ning UVA/UVB-kiirte ehk siis pa\u0308ikesevalguse eest kaitsva muuseumiklaasi all."}, {"text_idx": "#000005", "text": "Sandra Jo\u0303geva. Looduslik ja keemiline. 2000"}, {"text_idx": "#000006", "text": "Ja kes on olnud sinu eeskujud? Ilmselt vaataja tajub siin ka mo\u0303jutusi sinu emalt Malle Leisilt."}, {"text_idx": "#000007", "text": "Mulle meeldis 1990ndatel va\u0308ga Fred Tomaselli, New Yorgi maalikunstnik. Oma emalt o\u0303ppisin aga juba va\u0308ga noorena tema akvarellitehnikat. Kohati oli isegi nii, et maalisin tema stiilis puuvilju ja lilli ja tema lo\u0303petas need maalid ja signeeris, ta\u0308pselt nagu vanad meistrid omal ajal tegid oma o\u0303pilaste poolt alustatud teostega."}, {"text_idx": "#000009", "text": "See on vist loogiline, et meeldib u\u0308ks viimaseid teoseid \u2013 2018. aastal 13. Balti Triennaali jaoks valminud teose uusversioon. Need on need suured silikoonist rinnad kuldse antiikpildiraami sees. Pealkiri on \u201cTraditsioonilised va\u0308a\u0308rtused\u201d, see sai valmis vahetult enne na\u0308itust. Selle esimene versioon na\u0308eb mo\u0303nevo\u0303rra teistsugune va\u0308lja ja sellel on ka teine pealkiri. Esialgne versioon, nagu ka mu u\u0308ks suur figuratiivne maal aastatuhandevahetusest, on nu\u0308u\u0308dseks ostetud Postimehe kogusse ja olen seda seal ka na\u0308inud."}, {"text_idx": "#000012", "text": "Sandra Jo\u0303geva. Traditsioonilised va\u0308a\u0308rtused. 2018"}, {"text_idx": "#000013", "text": "Millisesse koju need na\u0308ituseto\u0308o\u0308d sobiksid?"}, {"text_idx": "#000014", "text": "Ma ei sea selliseid piiranguid \u2013 ja kindlasti ei pea maal ko\u0303ige lihtsamas mo\u0303ttes harmoneeruma tapeedi vo\u0303i diivaniga. Vo\u0303ib, aga ei pea. Kunstiteose ruumi sobitamisel ei pea muretsema, kas see ikka vastab ko\u0303ige primitiivsemale va\u0308rviharmooniale. See pole teksade ja t-sa\u0308rgi kokkusobitamine."}, {"text_idx": "#000017", "text": "Kuidas ise asetad antud na\u0308ituse oma muu loomingu konteksti, milline on selle roll? Noba.ac keskkonnas on na\u0308iteks o\u0308eldud sinu kohta muuhulgas, et \u201emaalikunst seevastu on peaaegu ainus va\u0308ljendusvahend, mille kasutamist kunstnik sihikindlalt ignoreerib. Maal on tema jaoks surnud.\u201c"}, {"text_idx": "#000018", "text": "See on tsitaat kunstiteadlaselt Marian Grault. Fakt on, et ma ei maali ammu. Kas see ta\u0308hendab, et maalikunst on mu jaoks surnud \u2013 ehk liiga ja\u0308rsk va\u0308ljend. Samas on huvitav, et erinevad galeristid on need maalid avastanud just viimase paari aasta jooksul ning tahtnud neist kokku pandud ekspositsioone oma na\u0308itusepindadele. Erinevad inimesed on va\u0308ljendanud oma u\u0308llatust neid maale na\u0308hes ning o\u0308elnud, et neile tundub uskumatu, et need teosed on u\u0308le 20 aasta vanad. A\u0308kki on nende aeg ka\u0308es just nu\u0308u\u0308d?"}, {"text_idx": "#000019", "text": "Sandra Jo\u0303geva. Igavese nooruse allikas. 2000"}, {"text_idx": "#000020", "text": "Ja viimaseks \u2013 kuidas veedad ka\u0308esolevat suve, mis on teoksil ja mis on tulemas?"}, {"text_idx": "#000021", "text": "Hetkel tegelen oma filmi \u201cKunst ja ku\u0308lm so\u0303da\u201d, mis peaks va\u0308lja tulema ja\u0308rgmise aasta algul, montaaz\u030ci ettevalmistamisega. Vaatan paariku\u0308mmet intervjuud, to\u0308o\u0308tan neid la\u0308bi, teen ma\u0308rkmeid, transkribeerin; siis panen kokku stsenaarse plaani ja algab koosto\u0308o\u0308 monteerijaga."}, {"text_idx": "#000024", "text": "Juuni alguses sai juba tehtud va\u0308ljaso\u0303it Pedvale vabao\u0303humuuseumi, kus avati Andrus Joonase ma\u0308lestusna\u0308itus, mida ka soovitan."}, {"text_idx": "#000025", "text": "Mu jaoks on Eesti suvi tegelikult seotud teatud pingega \u2013 see soe ja valge aeg on nii haruldane ja u\u0308u\u0308rike, et tekib otsekui kohustus kogeda ja teha vo\u0303imalikult palju asju, mida muidu ei saa. Peaks nagu lakkamatult meres ujuma, pa\u0308evitama, ku\u0308lastama looduskauneid kohti ning korjama ravimtaimi, piltlikult o\u0308eldes. See on ausalt o\u0308eldes omajagu a\u0308ngistav."}, {"text_idx": "#000026", "text": "Sandra Jo\u0303geva teostega on vo\u0303imalik tutvuda noba.ac kunstikeskkonnas."}, {"text_idx": "#000027", "text": "Viinistu kunstimuuseumi ku\u0308lastajate arv lo\u0308o\u0308b rekordeid"}, {"text_idx": "#000029", "text": "Raul Ores\u030ckin: \u201eKui ikka uued ja huvitavad va\u0308ljakutsed inspireerivad, tuleb need vastu vo\u0303tta.\u201c"}, {"text_idx": "#000030", "text": "Reykjavi\u0301kis toimuval Sequences biennaalil osaleb 14 eesti kunstnikku"}]